  Майя Бывальцева Покчиарняе, 16-тӥ гудырикошконэ, Удмуртилэн уйпалтӥз зол зоръёс ортчозы. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Элькунын улӥсьёсты кырын ортчись ужрадъёсы пыриськыкузы чакласькыны куро, укноосты усьтыса кельтыны, машинаосты писпуослы но реклама щитъёслы матэ пуктыны уг яра. Озьы ик сак луыны кулэ руль сьӧрын пукисьёс но, ӝоглыкъя но вис кельтонъя куронъёсты юн чаклано. Со сяна, куазь шукыръяськон дыръя электротыл кысыны быгатоз, соин ик фонарик, батарейкаос, шыртыл, сюсьтылъёс дасяны куро. Иворъёсты тодо понна телевизорез но радиоез лэзьыса возёно.  Тегъёс: Мерлык МЧС Удмуртия куазь  